**ELEMENTI, OBLICI I INDIKATORI VREDNOVANJA U NASTAVI GEOGRAFIJE**

**ELEMENTI VREDNOVANJA:**

**Usvojenost znanja** (rubrika 1) – usmeno i pisano ispitivanje učenika (samostalno izlaganje učenika, odgovaranje na postavljena učiteljeva pitanja, pisani radovi sa zadacima objektivnog ili esejskog tipa).

**Geografsko istraživanje i vještine** (rubrika 2) – stupanj razvijenosti geografskih vještina (izrada, očitavanje i analiza različitih vrsta grafičkih priloga poput dijagrama, klimatskih dijagrama, fotografija, kartograma i sl.) te statističke, matematičke i orijentacijske vještine (orijentiranje s pomoću orijentira,   uređaja - kompasa, GPS-a i planova/geografskih karata)

Geografsko istraživanje odnosi se na istraživački rad koji se provodi minimalno jednom tijekom 2 godine. Ako je za taj razred planiran istraživački rad tada treba vrednovati i sve vještine koje su u funkciji njegova ostvarivanja: opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanja; komuniciranje rezultata i postupaka istraživanja te vještine reflektiranja o provedenom istraživanju

**Kartografska pismenost** (rubrika 3) – čitanje, razumijevanje i korištenje geografske karte na kartografskoj podlozi i na slijepoj karti, orijentacija i snalaženje na geog. karti; čitanje i interpretacija sadržaja karata; pravilno pisanje geografskih imena

|  |  |  |  |
| --- | --- | --- | --- |
| OCJENA | ZNANJE | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| Odličan (5) | - u potpunosti samostalno i bez pogreške opisuje, objašnjava i interpretira nastavne sadržaje, proširuje ih vlastitim iskustvom i primjenjuje u životnim situacijama- analizira, uspoređuje i raspravlja o nastavnim sadržajima- prilikom usmene provjere pomoć nije potrebna-samostalno donosi zaključke i uočava i opisuje uzročno-posljedične veze  | - izrazito uspješno analizira grafičke i slikovne priloge, dijagrame i grafikone te samostalno donosi zaključke- samostalno rješava sve zadatke, sluša upute i drži se pravila- samostalno i bez pogrešaka postavlja istraživačko pitanje i hipotezu, prikuplja, obrađuje i prikazuje podatke, donosi zaključak, navodi popis literature i izvora te predstavlja istraživački rad- u zadanom roku predaje izvješće istraživačkog rada- izrazito kvalitetno i točno uočava i objašnjava geografske pojave i procese | -točno, precizno i samostalno analizira sadržaj na karti i globusu-analizira, interpretira i koristi matematičke i geografske elemente različitih geografskih karata- navodi praktičnu vrijednost služenja geografskom kartom- uspješno se koristi kompasom, samostalno se orijentira u prostoru- uspješno i samostalno ispunjava zadane sadržaje na slijepoj karti- samostalno određuje geografski položaj i smještaj |
| Vrlo dobar (4) | - navodi , opisuje, uspoređuje i izdvaja nastavne sadržaje, te ih uglavnom uspješno primjenjuje-uglavnom točno, logično i argumentirano odgovara na postavljena pitanja uz eventualna potpitanja- uglavnom samostalno izvodi zaključke i uočava uzročno-posljedične veze, geografske pojave i procese- učiteljeva pomoć je povremena | - analizira grafičke i slikovne priloge, dijagrame i grafikone te donosi zaključke uglavnom samostalno- uglavnom samostalno rješava sve zadatke, sluša upute i drži se pravila. - samostalno uz povremene pogreške postavlja istraživačko pitanje i hipotezu, prikuplja, obrađuje i prikazuje podatke, donosi zaključak, navodi popis literature i izvora te predstavlja istraživački rad- u zadanom roku predaje izvješće istraživačkog rada | - uglavnom samostalno anlizira sadržaj na geografskoj karti i globusu- uz manju pomoć učitelja analizira, interpretira i koristi matematičke i geografske elemente različitih geografskih karata- orijentira se u prostoru i koristi kompas- uglavnom samostalno ispunjava zadane sadržaje na slijepoj karti- određuje geografski položaj i smještaj uz eventualna potpitanja |
| Dobar (3) | - djelomično samostalno opisuje, navodi, imenuje i razlikuje nastavne sadržaje te ih djelomično primjenjuje- potrebna je učiteljeva pomoć- teže i uz učiteljevu pomoć izvodi zaključke, a geografske pojave i procese slabije povezuje | - analiza grafičkih i slikovnih materijala je nepotpuna- sadržaj dijagrama i grafikona opisuje uz učiteljevu pomoć- zaključke donosi uz postavljena potpitanja i učiteljevu pomoć- zadatke rješava djelomično, uz učiteljevu pomoć, ali izostaje analiza dobivenih rezultata- uz manju učiteljevu pomoć i povremene pogreške postavlja istraživačko pitanje i hipotezu, prikuplja, obrađuje i prikazuje podatke, ali je površan u obradi, donosi zaključak, navodi popis literature i izvora te predstavlja istraživački rad- ne predaje izvješće u zadanom roku | - uz pomoć učitelja, djelomično analizira elemente i uočava sadržaj različitih geografskih karata- zadane sadržaje na slijepoj karti ispunjava nepotpuno i površno- potrebna mu je pomoć učitelja za određivanje geografskog smještaja i položaja |
| Dovoljan (2) | - površno navodi, prepoznaje, nabraja, razlikuje osnovne nastavne sadržaje i otežano ih primjenjuje- na pitanja odgovara djelomično, vrlo nejasno i uz učiteljevu pomoć - ponekad i vrlo teško uz učiteljevu pomoć donosi zaključke | - teže, s dosta pogrešaka i uz učiteljevu pomoć koristi sadržaj dijagrama, grafikona, slikovnog materijala-prikuplja i obrađuje podatke samo djelomično, s mnogo pogrešaka-zaključak nije vezan s istraživačkim pitanjem-popis literature i izvora je nepotpun- teže izračunava i rješava zadatke, s dosta pogrešaka i uz učiteljevu pomoć | - koristi geografsku kartu u učionici uz pomoć učitelja i teško uočava geografske sadržaje. - slabo se orijentira u prostoru - otežano, neprecizno i uz dosta grešaka ispunjava zadane sadržaje naslijepoj karti |
| Nedovoljan (1) |  - učenik ne zadovoljavaju niti minimum od ranije navedenih indikatora- učenik ne odgovara na postavljena pitanja te nije usvojio ishode na zadovoljavajućoj razini | - učenik ne zadovoljavaju niti minimum od ranije navedenih indikatora | - učenik ne zadovoljavaju niti minimum od ranije navedenih indikatora- nema razvijenu kartografsku pismenost - ne prepoznaje pojedine geografske sadržaje na geografskoj karti i ne koristi se njima - niti uz veliku pomoć učitelja ne razumije i ne „čita“ geografsku kartu  |